Żewġ żgħażagħ jibqgħu arrestati wara li nqabdu jisirqu fil-Marsa
Żewġ Sudaniżi qed jinżammu arrestati fuq sensiela ta' serqiet li wettqu lbieraħ fil-Marsa. Mohamed Tajeb Adam ta' 23 sena u Mahmud Isara ta' 19-il sena tressqu l-Qorti mixlija b'serq wara li nqabdu mill-Pulizija waqt rondi li kienu qed jagħmllu fi Triq Derby. Jirriżulta li raġel mill-Mali u ieħor mill-Eritrea qalu lill-Pulizija li kienu għadhom kif spiċċaw vittmi ta' serq minn żewġ persuni, b'wieħed minnhom saħansitra jgħid li ġie aggredit b'sikkina qabel serquh. Minn tfittxijiet li saru mill-Pulizija nstab li ż-żewġt irġiel kienu fil-pussess ta' ċwievet, mobiles u ammont ta' flus kontanti. Is-Sudaniżi qed jiċħdu l-akkużi miġjuba kontrihom. Fil-Marsa: Għajjat iwassal għall-arrest ta' żewġ żgħażagħ – persuna tinsab midruba gravi